દાંડી નજીક જ્યાં ઘટના ઘટી તેનાથી 50 મીટર અંતરે વર્ષ 2016મા સામાપોરના યુવાનનું કાર અને બાઈક વચ્ચે થયેલા અકસ્મતામાં મોત થયું હતું. એ ઉપરાંત 2016માં જ આનંદચૌદશના દિવસે મટવાડ ગામની મહિલાનું બે બાઈક વચ્ચે થયેલા આકસ્માતમાં મોત થયું હતું. વધુમાં અર્ટીંગા ગાડી પલટી જતા હાલના ઘટનાસ્થળથી 100 મીટર અંતરે જ સુરતની યુવતીનું મોત થયું હતું અને પાંચ જેટલા ઘાયલ થયા હતા. ઓગસ્ટ 2015માં મટવાડના જાંબુડી બસસ્ટેન્ડ પાસે કાર અને બાઈક વચ્ચેના અકસ્માતમાં બાઈક સવાર મટવાડના બે શખ્સના મોત થયા હતા ત્યારે કાંઠાના યુવાનોએ એરૂ ચાર રસ્તા પાસે પોલીસને સાથે રાખી ફુલ અને ટ્રાફિક નિયમન માટેની પત્રિકા આપી વાહનચાલકોને સલામતી માટે આહવાન કર્યું હતું, છતાં એરૂથી દાંડી સુધીમાં અવારનવાર અકસ્માતો સર્જાતા રહ્યા છે.